IP วิ่งเกือบ 6% โบรกฯ คาดกำไรไตรมาส 1 โตแตะ 23 ลบ. แนะถือเป้า 24 บ.
IP วิ่งเกือบ 6% โบรกฯ คาดกำไรไตรมาส 1 โตแตะ 23 ลบ. แนะถือเป้า 24 บ. ล่าสุดอยู่ที่ 22.60 บาท บวก 1.20 บาท หรือ 5.61% มูลค่าซื้อขาย 60.47 ล้านบาท
IP วิ่งเกือบ 6% โบรกฯ คาดกำไรไตรมาส 1 โตแตะ 23 ลบ. แนะถือเป้า 24 บ. ล่าสุดอยู่ที่ 22.60 บาท บวก 1.20 บาท หรือ 5.61% มูลค่าซื้อขาย 60.47 ล้านบาท
29 เม.ย. 2564

ผู้สื่อข่าวรายงานว่า ราคาหุ้น บริษัท อินเตอร์ ฟาร์มา จำกัด (มหาชน) หรือ IP ล่าสุด ณ เวลา 11.04 น. อยู่ที่ 22.60 บาท บวก 1.20 บาท หรือ 5.61% สูงสุดที่ 23 บาท ต่ำสุดที่ 22.10 บาท ด้วยมูลค่าซื้อขาย 60.47 ล้านบาท

ทั้งนี้ บล.บัวหลวง ระบุในบทวิเคราะห์ (21 เม.ย.) ว่า คาดกำไรไตรมาส 1/64 ของ IP อยู่ที่ 23 ล้านบาท เติบโต 66% เมื่อเทียบจากปีก่อน และ 391% เมื่อเทียบจากไตรมาสก่อน ซึ่งได้ปัจจัยหนุนจากยอดขายที่เติบโต แรงเป็น 180 ล้านบาท เพิ่มขึ้น 85% เมื่อเทียบจากปีก่อน และ 33% เมื่อเทียบจากไตรมาสก่อน ซึ่งนอกจากจะได้อานิสงค์จากการซื้อกิจการModern Pharma (MP) แล้ว บริษัทได้ยอดขายจากผลิตภัณฑ์ที่ลงงบโฆษณาไปอย่างมากในไตรมาส 4/63 อย่างตัว PreBo (ไตรมาส 4/63 ลงงบโฆษณา PreBo ไป 15 ล้านบาท) ซึ่งการลงโฆษณา 1 ชุด จะให้ผลต่อยอดขาย ต่อเนื่อง 1-3 ไตรมาส  ขณะที่อัตรากำไรสุทธิประเมินที่ 13.7% เพราะอัตรากาไรของ MP ที่ต่ากว่าค่าเฉลี่ยเดิมของ IP จะทาให้อัตรากำไรโดยเฉลี่ยลดต่ำลง
ทั้งนี้มองว่า IP ยังมีโอกาสทางธุรกิจที่จะทำให้ปรับกำไรขึ้นได้อีกหลายประการ เช่น 1) Synergy กับ “Modern Pharma” ซึ่งการที่ IP มีโรงงานเป็นของตัวเองจะช่วยให้บริษัทสามารถผลิต/บรรจุ สินค้าปัจจุบันที่บริษัทต้องจ้างผู้ผลิต
ในการดาเนินงานทุกขึ้นตอน 2) การที่บริษัทประกาศ ซื้อโรงงานยา “เทวา” พร้อมที่ดินและเครื่องจักรและทะเบียนยาจำนวน 4 ตำรับ ในราคา 160 ล้านบาท ซึ่งบริษัทจะได้รับจ้างผลิตยาให้กับเทวา ต่ออีก 3-5 ปี และ 3) ผลิตภัณฑ์ใหม่อย่างกัญชง และ กัญชา ซึ่งบริษัทได้ค้นคว้าวิจัยไว้เป็นที่เรียบร้อย ปัจจุบันอยู่ระหว่างขอ อ.ย. ซึ่งจะออกเป็นผลิตภัณฑ์ ยา 4 ตัวและโภชนเภสัชอีก 4 ตัว เป็นต้น อย่างไรก็ดีความเสี่ยงด้านล่างอาจมาจากค่าใช้จ่ายการตลาดที่อาจเข้ามาในช่วงแรกของการออกผลิตภัณฑ์ จึงแนะนำ “ถือ” หุ้น IP ราคาเป้าหมาย 24 บาท